***Către,***

***Federația Română de Fotbal,***

***În atenția domnului președinte Răzvan Burleanu***

**Stimate Domnule Președinte,**

**Asociația Pentru Protecția Drepturilor Minoritare „Mikó Imre”** are ca scop principal **protecția drepturilor minoritare și lingvistice ale maghiarilor din România, precum și semnalarea actelor și incidentelor de discriminare și instigare la ură** cătreorganele competente ale Statului Român. Considerăm că sportul este un mod excelent de a promova acceptare și respect reciproc. Din acest motiv urmărim cu multă atenție evenimentele sportive din țară, și de asemenea comportamentul suporterilor, care de multe ori ne dau motive de îngrijorare.

În acest context, am constatat că pe data de 09.02.2019 în cadrul meciului de fotbal între echipa SEPSI OSK și FC DINAMO BUCUREȘTI, meci jucat pe Stadionul Municipal din Sfântu Gheorghe, **nu au lipsit scandările xenofobe ale suporterilor și nici pancartele jignitoare și instigatoare**. Mai mult decât atât, suporterii echipei DINAMO au ajuns să folosească dispozitive pirotehnice, ceea ce este inacceptabil în cadrul unui meci de fotbal. **Pe tot parcursul meciului s-a auzit scandarea: „Afară, afară cu ungurii din țară!”, mai precis de 8 ori, și de fiecare dată a durat în jur de 2 minute, iar pe pancarta afișată a fost înscripționat mesajul următor: „DOAR ROMÂNIA, DOAR DINAMO BUCUREȘTI, FĂRĂ AUTONOMIE ÎN ȚINUTURILE ROMÂNEȘTI”.** Mai mult decât atât, și în momentul afișării pancartei, suporterii au scandat textul mai sus citat.

În timpul meciului, un suporter al echipei Dinamo a sustras un drapel agățat de fanii Sepsi OSK, și a fost necesară intervenția jandarmeriei. Pe de altă parte, conducerea echipei Dinamo nu a manifestat niciun fel de regret, fapt ce reiese din comunicatul de presă dat de președintele echipei Dinamo, Alexandru David.

În opinia noastră asemenea întâmplări sunt inadmisibile într-un stat de drept care își respectă comunitățiile minoritare.

**Noi sperăm că Federația Română de Fotbal (FRF) va fi un partener activ în combaterea unor astfel de comportamente din partea suporterilor pe termen lung,** pentruca în viitor să nu se producă astfel de întâmplări neplăcute, și orice eveniment sportiv să se poată desfășura în condiții normale, fără scandări xenofobe și instigatoare.

Având în vedere că FRF este organul care poate acționa efectiv în asemenea cazuri, ne exprimăm speranța că în viitor FRF va avea mai mult success în combatarea și sancționarea xenofobiei și sentimentului antimaghiar din fortbalul românesc.

**Astfel, solicităm cu deferență ca de data aceasta suporterii echipei în cauză și clubul de fotbal DINAMO BUCUREȘTI să primească o sancțiune fermă, dat fiind faptul că nu mai vorbim de un caz izolat, suporterii fiind recidiviști în comportamentul manifestat, intenția premeditată a acestora reieșind și din existența pancartei pre-fabricate.**

**Sperăm că veți lua toate măsurile posibile ce vă stau la dispoziție în vederea normalizării comportamentului fanilor, a combaterii rasismului și xenofobiei, pentru ca în viitor să nu mai întâmpinăm probleme de acest gen, și în vederea găsirii unei soluții definitive în ceea ce privește evenimentele sportive și comportamentul suporterilor.**

Sfântu Gheorghe,

12 februarie 2019

Cu stimă,

Erika BENKŐ

Director

Asociația Pentru Protecția Drepturilor Minoritare „Mikó Imre”